CELEX: 32016R1963
Language: mt
Date: 2016-11-09 00:00:00
Title: Regolament ta' Implimentazzjoni tal-Kummissjoni (UE) 2016/1963 tad-9 ta' Novembru 2016 li jemenda r-Regolament ta' Implimentazzjoni (UE) 2015/2378 fir-rigward tal-formoli standard u tal-arranġamenti lingwistiċi li għandhom jintużaw b'rabta mad-Direttivi tal-Kunsill (UE) 2015/2376 u (UE) 2016/881

10.11.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 303/4
            
         REGOLAMENT TA' IMPLIMENTAZZJONI TAL-KUMMISSJONI (UE) 2016/1963
   tad-9 ta' Novembru 2016
   li jemenda r-Regolament ta' Implimentazzjoni (UE) 2015/2378 fir-rigward tal-formoli standard u tal-arranġamenti lingwistiċi li għandhom jintużaw b'rabta mad-Direttivi tal-Kunsill (UE) 2015/2376 u (UE) 2016/881
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 2011/16/UE tal-15 ta' Frar 2011 dwar il-kooperazzjoni amministrattiva fil-qasam tat-tassazzjoni u li tħassar id-Direttiva 77/799/KEE (1), u b'mod partikolari l-Artikolu 20(5) u (6) tagħha,
   Billi:
   
               (1)
            
            
               L-Artikolu 8a tad-Direttiva 2011/16/UE jistipula li għandu jkun hemm skambju awtomatiku u obbligatorju ta' deċiżjonijiet antiċipati transfruntiera u arranġamenti preliminari ta' prezzijiet ta' trasferiment. Għal dawn l-iskambji għandha tintuża formola standard, li tinkludi l-arranġamenti lingwistiċi, flimkien ma' direttorju ċentrali sigur tal-Istati Membri fejn għandha tiġi żviluppata l-informazzjoni li tiġi rreġistrata.
            
         
               (2)
            
            
               L-Artikolu 8aa tad-Direttiva 2011/16/UE jistipula li għandu jkun hemm skambju awtomatiku u obbligatorju ta' informazzjoni rigward ir-rapporti għal kull pajjiż. Għandhom jiġu adottati arranġamenti lingwistiċi fir-rigward tal-forma li għandha tintuża għall-iskambji.
            
         
               (3)
            
            
               Għaldaqstant ir-Regolament ta' Implimentazzjoni tal-Kummissjoni (UE) 2015/2378 (2) għandu jiġi emendat skont dan.
            
         
               (4)
            
            
               Għal raġunijiet ta' koerenza u ta' ċertezza legali, huwa xieraq li d-dati ta' applikazzjoni ta' dan ir-Regolament jiġu allinjati mad-dati sa meta għandhom japplikaw il-liġijiet, ir-regolamenti u d-dispożizzjonijiet amministrattivi fl-Istati Membri li huma meħtieġa biex ikun hemm konformità mal-Artikoli 8a u 8aa tad-Direttiva 2011/16/UE.
            
         
               (5)
            
            
               Il-miżuri stipulati f'dan ir-Regolament huma skont l-opinjoni tal-Kumitat dwar il-Kooperazzjoni Amministrattiva għat-Tassazzjoni,
            
         ADOTTAT DAN IR-REGOLAMENT:
   Artikolu 1
   Emendi għar-Regolament ta' Implimentazzjoni (UE) 2015/2378
   Ir-Regolament ta' Implimentazzjoni (UE) 2015/2378 huwa emendat kif ġej:
   
               (1)
            
            
               Jiddaħħal l-Artikolu 2a li ġej:
               “Artikolu 2a
               Formoli standard, li jinkludu l-arranġamenti lingwistiċi, għall-iskambju awtomatiku u obbligatorju ta' deċiżjonijiet antiċipati transfruntiera u arranġamenti preliminari ta' prezzijiet ta' trasferiment
               1.   Fir-rigward tal-formoli li għandhom jintużaw, “komponent” u “qasam” ifissru dak il-post fil-formola li fih tista' tiġi rreġistrata l-informazzjoni li trid tiġi skambjata skont id-Direttiva 2011/16/UE.
               2.   Il-formola li għandha tintuża għall-iskambju awtomatiku u obbligatorju ta' deċiżjonijiet antiċipati transfruntiera u arranġamenti preliminari ta' prezzijiet ta' trasferiment skont l-Artikolu 8a tad-Direttiva 2011/16/UE għandha tkun konformi mal-Anness VII ta' dan ir-Regolament.
               3.   L-elementi ewlenin imsemmija fl-Artikolu 20(5) tad-Direttiva 2011/16/UE huma l-komponenti elenkati fil-punti (b), (h) u (i) tal-Artikolu 8a(6) ta' dik id-Direttiva u dawk l-elementi ewlenin għandhom jintbagħtu wkoll bl-Ingliż.”
            
         
               (2)
            
            
               Jiddaħħal l-Artikolu 2b li ġej:
               “Artikolu 2b
               L-arranġamenti lingwistiċi għall-iskambju awtomatiku obbligatorju ta' informazzjoni rigward ir-rapport għal kull pajjiż
               L-elementi ewlenin imsemmija fl-Artikolu 20(6) tad-Direttiva 2011/16/UE huma l-informazzjoni jew l-ispjegazzjoni inkluża fit-Tabella 3 tat-Taqsima III tal-Anness III ta' dik id-Direttiva u dawk l-elementi ewlenin għandhom jintbagħtu wkoll bl-Ingliż, sakemm ma jkunx ġie miftiehem li tintuża lingwa uffiċjali oħra tal-Unjoni bejn l-Istat Membru emittenti u l-Istati Membri kollha l-oħra li tintbagħtilhom l-informazzjoni skont l-Artikolu 8aa(2) tad-Direttiva 2011/16/UE.”
            
         
               (3)
            
            
               L-Anness VII huwa miżjud skont kif stabbilit fl-Anness ta' dan ir-Regolament.
            
         Artikolu 2
   Dħul fis-seħħ u applikazzjoni
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   Għandu japplika mill-1 ta' Jannar 2017.
   Madankollu, l-Artikolu 1(2) għandu jibda japplika mill-5 ta' Ġunju 2017.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, id-9 ta' Novembru 2016.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 64, 11.3.2011, p. 1.
   
      (2)  Ir-Regolament ta' Implimentazzjoni tal-Kummissjoni (UE) 2015/2378 tal-15 ta' Diċembru 2015 li jistabbilixxi regoli dettaljati għall-implimentazzjoni ta' ċerti dispożizzjonijiet tad-Direttiva tal-Kunsill 2011/16/UE dwar il-kooperazzjoni amministrattiva fil-qasam tat-tassazzjoni u li jħassar ir-Regolament ta' Implimentazzjoni (UE) Nru 1156/2012 (ĠU L 332, 18.12.2015, p. 19).
   
      ANNESS
      Fir-Regolament ta' Implimentazzjoni (UE) 2015/2378 jiżdied l-Anness li ġej:
      
         
            “ANNESS VII
            
               Formola msemmija fl-Artikolu 2a
            
            Flimkien mal-komponenti elenkati fl-Artikolu 8a(6) tad-Direttiva 2011/16/UE, il-formola għall-iskambju awtomatiku u obbligatorju ta' deċiżjonijiet antiċipati transfruntiera u arranġamenti preliminari ta' prezzijiet ta' trasferiment skont l-Artikolu 8a tal-istess Direttiva tinkludi wkoll il-qasam li ġej:
            
                        (a)
                     
                     
                        Referenza tad-Deċiżjoni.”